text: иван родионович полывянный (18.1.1923, aқмола облысы 2004, алматы қаласы) техника ғылымының докторы (1976), профессор (1981), қазақстанның еңбек сіңірген ғылым қайраткері (1982). *1949 қазақ тау-кен және металлургия институтын (қазіргі қазақ ұлттық техникалық университеті) бітірген. қазақстан ғылым академиясының металлургия және кен байыту институтында ғылым қызметкер қр инженерлік академиясының сараптау және болжау ғылыми-зерттеу орталығының директорының орынбасары қызметтерін атқарған. 580-нен астам ғылыми жарияланымның, 14 монографияның авторы. 90 авторлық куәлік пен 10 патенттің иегері. қазақстан мемлекеттік сыйлығының лауреаты (1972).«құрмет белгісі» орденімен марапатталған.